এ ব্যাপারে কবি জাহিদ জগৎ বলেন, সুন্দরবন বিশ্ব ঐত্যিহ ও অন্যতম প্রধান ম্যানগ্রোভ বন। শুধু বিদ্যুৎকেন্দ্র নয়, যেকোন ধরনের শিল্পসুবিধা পেতে সুন্দরবনের ন্যুনতম ক্ষতি হোক সেটা আমরা চাই না। সরকারের একরোখা আত্মঘাতী সিদ্ধান্ত ও রামপাল তাপ ভিত্তিক বিদ্যুৎকেন্দ্রের প্রতিবাদে আমরা ধারাবাহিকভাবে আন্দোলন করছি। আমি মনে করি শুধু রাজপথ নয় শিল্প সংস্কৃতিতেও এই আন্দোলন জোরালো হওয়া দরকার। নিজের ভেতরের সেই তাড়না থেকেই গানটি লিখেছিলাম। আশা করি আমাদের দেশের শিল্পি, কবি, সাহিত্যিকসহ সকল পেশাজীবীর মানুষ সুন্দরবন রক্ষার আন্দোলনে সমানভাবে সক্রিয় হয়ে উঠবে।